kardosdrur/scandi-wiki huggingface dataset:
Jack G. Westergaard

Jack Gøtzsche Westergaard (31. december 1908 – 22. september 1975) var en dansk konservativ politiker og forretningsmand. 

Westergaard studerede nationaløkonomi og blev cand. polit. i 1932. Han var formand for KU fra 1932 til 1936. Under hans lederskab orienterede KU sig mod den europæiske fascisme, som var brudt frem med Mussolini i Italien og Hitler i Tyskland. 

Det var i denne periode, at KU marcherede i gaderne i et uniformslignende antræk med skrårem og sloges med socialdemokrater og kommunister, en periode, som Lise Nørgaard  skildrede i serien Matador. I 1935 var KU vokset til omkring 30.000 medlemmer. 

Der var modstand internt imod de antidemokratiske strømninger, og i 1936 blev Westergaard væltet som formand af John Christmas Møller og afløst af Aksel Møller.

Westergaard gik efter et mislykket kupforsøg ind i den konservative politiker Victor Pürschels nationalistiske "genrejserparti" Nationalt Samvirke  og fulgte ham siden ind i Dansk Samling efter sammenlægningen af Dansk Samling og Nationalt Samvirke i 1939. Herefter gik Jack G. Westergaard ud af politik. 

Westergaard var i en årrække aktiv i Højres Fond og støttede her det borgerlige protestparti De Uafhængige.

Kilder

Eksterne henvisninger 
 Henrik Lundbak: Staten stærk og folket frit: Dansk Samling mellem fascisme og modstandskamp, 2001

Nazister fra Danmark
Formænd for Konservativ Ungdom
Danskere i 1900-tallet
Højesteret (Norge)

Norges Høyesterett er den højeste domstol i Norge. Den blev etableret i 1815 som følge af Eidsvoll-forfatningen og har sæde i Oslo.

Domstolen er lighed med andre højesteretter en ankeinstans, der kun behandler civile sager og straffesager, der har været behandlet ved en lavere instans i retssystemet. Sagen bringes for Høyesterett efter at rettens ankeudvalg har behandlet den.

Høyesterett ledes af en højesteretsjustitiarius og har i alt 20 dommere. I hver enkelt sag sættes retten med fem dommere. Af hensyn til sagsafviklingen har Høyesterett siden 1927 arbejdet i to parallelle afdelinger; sager af særlig vigtighed behandles i storkammeret (11 dommere). Særdeles vigtige sager kan desuden behandles i plenum, hvor alle dommere, der ikke har tjenestefri eller er inhabile, deltager.

Eksterne henvisninger 
 Høyesteretts hjemmeside

Etableret i 1815
Forvaltning i Norge
Norges retsvæsen
Højesteretter
Mænd som har sex med mænd

Mænd som har sex med mænd er et begreb, der bruges til at definere den gruppe af mænd, der har seksuel kontakt med andre mænd. Begrebet omfatter således både mænd, der identifcierer sig selv som homoseksuelle, biseksuelle og heteroseksuelle, idet begrebet alene omhandler den seksuelle praksis, ikke identifikation eller partnerstatus.

Begrebet opstod i 1990'erne som følge af et behov for at kunne studere spredningen af seksuelt overførte sygdomme, herunder hiv, blandt mænd, der har sex med mænd for at kunne målrette forebyggelsesarbejdet.

I Danmark måtte mænd der har sex med mænd ikke være bloddonorer fra 1988 indtil 2020.

Referencer 

Seksuel orientering
LGBT
Danske Mediers Arbejdsgiverforening

Danske Mediers Arbejdsgiverforening (DMA) er en arbejdsgiverorganisation for medievirksomheder, primært dagblade. Størstedelen af medlemmerne er således også medlem af brancheforeningen Danske Dagblades Forening, som arbejdsgiverforeningen også deler adresse med i Pressens Hus i København.

Organisationen varetager medlemmernes fælles interesser i forhold til deres ansatte, forhandler overenskomster med relevante fagforbund og bistår medlemmerne ved forhandlinger om lokale aftaler med fagforbund. Desuden yder DMA juridisk bistand til medlemmerne. Danske Mediers Arbejdsgiverforening er medlem af Dansk Arbejdsgiverforening.

Formand for bestyrelsen for DMA er Jens Bebe, der er chefredaktør og administrerende direktør for Horsens Folkeblad.

Eksterne henvisninger 
 Danske Mediers Arbejdsgiverforenings hjemmeside

Mediers Arbejdsgiverforening
BAT-Kartellet

BAT-Kartellet, Bygge- Anlægs- og Trækartellet, er et fagligt kartel for 7 FH-fagforbund, hvis medlemmer alle er forbund indenfor bygge- og anlægsbranchen. 

BAT har som opgave at koordinere medlemsforbundenes interesser indenfor bl.a. erhvervs-, arbejdsmarkeds-, skatte- og boligpolitik samt EU-spørgsmål. Kartellet forhandler ikke overenskomster. 

Kartellet blev dannet i 1990 og består af forbundene:
 Fagligt Fælles Forbund
 Dansk Metal
 Malerforbundet i Danmark
 Dansk EL-forbund
 Blik- og Rørarbejderforbundet i Danmark
 HK/Privat
 Teknisk Landsforbund

Eksterne henvisninger
 BAT-Kartellets hjemmeside

Etableret i 1990
LO
Christian Ditlev von Lüttichau (officer)

Christian Ditlev von Lüttichau (1695  – 1767) var en dansk officer, der var søn af Hans Helmuth von Lüttichau og broder til Wolff Caspar og Cæsar Læsar von Lüttichau. Han avancerede til generalmajor.

Han oprettede i 1759 stamhuset Tjele (afløst i 1930), der havde Tjele Gods som centrum.

Chr. Ditlev von Lüttichau var gift med Margreta Terese von Sachsen.

Kildeangivelser 

Generalmajorer fra Danmark
Godsejere fra Danmark
Christian Ditlev von
Danskere i 1700-tallet
Wolff Caspar von Lüttichau

Wolff Caspar von Lüttichau (født 3. september 1704, død 24. marts 1765 på Lerkenfeld i Vesterbølle Sogn) var en dansk officer, broder til Cæsar Læsar von Lüttichau og Christian Ditlev von Lüttichau. Han steg til generalmajor. Han købte Lerkenfeldt i 1743 og ejede herregården til sin død.

Han blev gift 24. maj 1731 med Lucia Magdalena von Ochsen (24. august 1705 – 15. februar 1775).

Kilder og eksterne henvisninger 
 Slægtsside

Generalmajorer fra Danmark
Godsejere fra Danmark
Wolff Caspar von
Danskere i 1700-tallet
Dolceta

Dolceta (Developing On-line Consumer Education Tool for Adults) er et online projekt, hvis hovedopgave er at understøtte forbrugerundervisning på internettet.
Projektet er iværksat af Europa-Kommissionen og forefindes i 27 versioner, en for hvert medlemsland i EU.

De 27 versioner er hver især opdelt i moduler, som har en række fælles faciliteter, men samtidig er tilpasset forskelle landene imellem, f. eks forskellig lovgivning.

Danske moduler 
Den danske version omfatter flg. moduler:

 Forbrugerrettigheder
 Finansielle tjenesteydelser
 Finansiel forståelse/matematik
 Tjenester af almen interesse
 Produktsikkerhed
 Lærerens side
 Bæredygtigt forbrug

Rådgivning 
Lærerens side er en rådgivning med tips og ideer til lærere om forbrugerundervisning. Den sigter imod anvendelse i den danske folkeskole. De øvrige moduler kan ligeledes anvendes i undervisningen, men er også planlagt som vejledning til voksne, der har spørgsmål til emnerne.

Test og quiz 
Til modulerne er knyttet en test eller quiz, hvor brugerne kan undersøge deres viden om et af de emner, der indgår i det valgte modul.

Ekstern henvisning 
 DOLCETA's danske hjemmeside 

EU
Økonomisk udvikling
Frederik August af Slesvig-Holsten-Sønderborg-Augustenborg

Frederik Christian Carl August, prins af Slesvig-Holsten-Sønderborg-Augustenborg (16. november 1830 i Slesvig – 25. december 1881 på Nør) var en sønderborgsk fyrstelig og litteraturforsker.

Biografi 
Han var søn af prins Frederik Emil August af Nør. Uagtet hans opdragelse væsentlig var ledet af hans moder, den danske grevinde Danneskiold-Samsøe, blev han dog på grund af faderens stilling som kommanderende general i oprørshæren i 1848 nødsaget til at gøre tjeneste i denne som løjtnant i 2. slesvig-holstenske Dragonregiment, men forlod 1849 landet og gjorde sin første store rejse til Australien. Efter sin hjemkomst i 1851 studerede han i år i Cambridge og levede derpå, mest beskæftiget med litterære studier, afvekslende i Paris og London, hvor han studerede sanskrit under Goldstäcker. 1858 udgav han Altes und Neues aus den Ländern des Ostens von Onomander og rejste 1864 til Indien, hvor han opholdt sig til 1869; men i 1866 var han hjemme nogle måneder, dels på Nør, dels i Paris, hvor hans eneste søster, Louise (f. 29. juli 1836, gift 24. oktober 1865 med prins Michael Vlangali-Handjeri), døde 25. september. Ved kgl. preussisk patent af 7. april 1870 antog han titlen Greve af Nør og ægtede 17. maj samme år Carmelita Henriette Sophie Mathilde Eisenblat fra Hamborg (f. 21. august 1848, d. 1912). 1878 kreerede Kiels Universitet ham til Dr.phil.

1880-81 udkom i Leiden 1. bind af hans Kaiser Akbar, ein Versuch über die Geschichte Indiens im 16. Jahrhundert; udgivelsen af 2. bind fuldførte hans enke. Da den danske regering 1881 hævede Augustenborgernes landsforvisning, aflagde prinsen, hvis sind og hjerte stedse var åbent for alt ædelt og skønt, og som aldrig havde delt sin slægts politiske anskuelser, men nærede varme sympatier for sit danske fædreland, et besøg ved det danske hof. Efter en smertefuld sygdom døde han 25. december 1881 på Nør, efterladende 2 døtre, Carmelita (f. 22. april 1871) og Louise (f. 1. november 1873). Hans enke måtte føre en langvarig proces med prins Christian af Augustenborg for at beholde godserne Nør og Grønvold, som tidligere havde været sekundogenitur i den augustenborgske linje.

Kilder 
 

Huset Augustenborg
Faglitterære forfattere fra Tyskland
Litteraturhistorikere fra Tyskland
Godsejere fra Slesvig og Holsten
Danskere i 1800-tallet
Personer i Dansk Biografisk Leksikon
Salling Østergård

Salling Østergård er en gammel borg og senere hovedgård i Åsted Sogn (Skive Kommune)  i det tidligere Harre Herred i Viborg Amt, nu Skive Kommune i Region Midtjylland. Borgen i det nordlige Salling er kendt i det 14. århundrede, hvor den tilhørte slægten Krabbe.

Borgen består af fire fløje, som omslutter en ganske lille gårdsplads. Den ældste del er vestfløjen, der er opført i slutningen af 1400-tallet. I 1516 blev sydfløjen opført, og i 1550'erne nord- og østfløjen. Hele anlægget har været omgivet af voldgrav. Bygningen blev fredet i 1918 og blev på grund af tiltagende forfald i 1999 overtaget af staten. Østergård har siden gennemgået en omfattende restaurering under ledelse af Kulturarvstyrelsen.

Ejere af Salling Østergård 
 1408-1495 Niels Krabbe
 1495-1543 Glob Krabbe
 1543-1597 Iver Krabbe
 1597-1625 Erik Kaas
 1625-1639 Anne Brahe
 1639-1657 Knud Ulfeldt
 1657-1685 Christian Lindenow
 1685-1694 Jens Henriksen
 1694-1727 Anders Hansen Høyer
 1727-1747 Christen Jensen Basballe
 1747-1752 Niels Nielsen
 1753-1754 Chr. Lautrup
 1754-1758 Birgitte Blichfeld, gift Lautrup
 1758-1793 N.A. Qvistgaard
 1793-1853 Forskellige ejere
 omkring 1841: proprietær H. Torsleff
 1853-1855 Jørgen Rasmussen
 1855-1871 Ernst Emil Rosenørn
 1871-1885 Johan Christian Brinck-Seidelin
 1885-1890 E.O.J. Hedemann
 1890-1906 Vallø Stift
 1906-1943 A. Froberg
 1943-1945 A.C. Knuth
 1945-1962 J.M. Skov
 1962-1999 Kr. og K. Skov
 1999 – Staten (hovedbygningen)

Eksterne henvisninger 
 Salling Østergård på 1001 fortællinger om Danmark
 Støtteforeningen for middelalderborgen Østergårds hjemmeside

Herregårde i Skive Kommune
Herregårde i Viborg Amt
Fredede slotte og herregårde i Danmark
Bookseller/Diagram Prize for Oddest Title of the Year

Bookseller/Diagram Prize for Oddest Title of the Year (Bookseller og Diagram Groups pris for årets mærkeligste bogtitel) er en humoristisk litteraturpris, der er uddelt årligt siden 1978. Prisuddelingen organiseres af det engelske Bookseller Magazine og er opkaldt efter firmaet Diagram Group fra London.

Uddelingen begyndte som en spøg i forbindelse med Frankfurt-bogmessen i 1978, men blev straks gjort til en fast tradition af Bookseller Magazine, der indtil 2000 brugte et indbudt panel til at finde årets vinder, men herefter blev det bladets læsere, der stemmer på forslagene og dermed er ansvarlige for at finde vinderen.

I 2008 udpegede man den mest mærkelige titel i prisens 30-årige historie, og valget til denne specialpris kaldet "Diagram of Diagrams" faldt på Greek Rural Postmen and Their Cancellation Numbers redigeret af Derek Willan, der vandt den årlige pris i 1996.

Vindere af prisen

Noter 

Litteraturpriser
Litteratur fra Storbritannien
Greek Rural Postmen and their Cancellation Numbers

Greek Rural Postmen and their Cancellation Numbers er titlen på en bog redigeret af Derek Willan om stempelnumre anvendt i det græske postvæsen. Bogen er speciel derved, at den modtog den årligt uddelte Bookseller/Diagram Prize for Oddest Title of the Year i 1996 samt en tilsvarende pris i 2008 for den mærkeligste bogtitel i denne litteraturpris' 30-årige historie.

Bøger
UCC

UCC har flere betydninger:
 Professionshøjskolen UCC
 Uniform Code Council – nu en del af GS1.
M7

M7 har flere betydninger:

Motorveje 
 M7 (Ungarn)
 M7 (Irland)
 M7 (Pakistan)
 M7 (Rusland)

Andet 
 Messier 7 – den åbne stjernehob 
 Pommi – finsk skib fra anden verdenskrig 
 M7 Priest – amerikansk kampvogn fra anden verdenskrig
Cindy Sherman

Cindy Sherman (født den 19. januar 1954 i Glen Ridge, New Jersey ) er amerikansk fotograf og kunstner.
Hun slog igennem på kunstscenen i 1977 med fotoserien UNTITLED FILM STILLS, hvor hun afbilledede sig selv i forskellige roller.

Fotoværket A Play of Selves fra 1976 er med Shermans egne ord det eneste, som er bevidst selvbiografisk. Værket er skruet sammen som et skuespil med i alt 72 scener fordelt på 4 akter og en finale. Der er 16 aktører, som alle sammen formentlig spilles af Sherman selv. De fleste af aktørerne er personificeringer af Shermans forskellige roller eller sindsstemninger som kvinde. Men også hendes forestillinger om de roller, som andre spiller, får en selvstændig plads i skuespillet – f.eks. Den Ideelle Mand og Veninden.
Værket handler om Shermans – eller måske bredere en kvindes – opfattelse af sig selv og de roller, hun spiller. Derudover handler det om hendes følelsesmæssigt og seksuelle relation til mænd.
Sherman gør i finalen nar af fortælleren, som forsøger at finde hoved og hale på alt det, der er sket i de foregående akter. Så nogen endegyldig tolkning af A Play of Selves vil være forgæves.

Eksterne henvisninger 

Kunstnere fra USA
Fotografer fra USA
Hardeknud (flertydig)

Hardeknud har flere betydninger:

 Hardeknud (Knud 1.) – Gorm den Gamles far
 Hardeknud – Knud den Stores søn
 Harde-Knud/Gudfred/Gudrød – Konge af East Anglia
Skønne sild

Skønne sild (engelsk titel: Mermaids) er en amerikansk film, det havde premiere i biograferne den 14. december 1990 i USA og den 22. marts 1991 i Danmark. Filmens hovedroller spilles af Cher, Bob Hoskins, Winona Ryder og Christina Ricci i sin første film.

Handling 

Filmen fortælles af Charlotte Flax (Winona Ryder), en 15-årig pige, der flytter med sin mor, Rachel (Cher), og sin lillesøster, Kate (Christina Ricci), fra Oklahoma til Massachusetts i sommeren 1963. Rachels frygt for forpligtelser påvirker hendes børns liv negativt, og meget af filmen handler om Charlottes dårlige forhold til Rachel. Charlottes kampe med sin kvindelighed sætter rammen for filmens finale, som omfatter et tab af uskyld og en nærdødsoplevelse for Kate. Desuden modstår Rachel en romance med Lou Landsky (Bob Hoskins), som ejer en skoforretning i byen.

Eksterne henvisninger
 

Dramafilm fra USA
Amerikanske film fra 1990
Star Trek (flertydig)

Star Trek har flere betydninger:
 Star Trek – omfatter tv-serier, spillefilm og computerspil.
 Star Trek: The Original Series – den første af flere tv-serier i Star Trek-universet
 Star Trek (film fra 2009) –(også referert til som Star Trek XI) er en science fiction-film fra 2009
 Star Trek (film fra 1979)
Jegor Gajdar

Jegor Timurovitj Gajdar (, , født 19. marts 1956 i Moskva, død 16. december 2009 i Odintsovo, Moskva oblast) var en russisk økonom og politiker.

Gajdar var minister for økonomisk udvikling fra 1991 til 1992 og er kendt for beslutningen om gennemførelse at chokterapi-reformer efter Sovjetunionens opløsning. Reformerne blev både rost og fordømt, og mange russere holdt ham ansvarlig for de økonomiske trængsler, der plagede landet i 1990'erne og blandt andet resulterede i massefattigdom og hyperinflation. Liberale priste ham som den mand, der gjorde, hvad der skulle gøres for at redde landet fra fuldstændig kollaps. Han deltog i forberedelse af Minsk-aftalen.

Kontroverser om reformerne 

Gajdar blev ofte kritiseret for at gennemføre hensynsløse reformer i 1992 uden skelen til reformernes sociale konsekvenser. Mange af Gajdar økonomiske reformer førte til alvorlig forværring af levestandarden. Millioner af russere blev kastet ud i fattigdom gennem devaluering af deres opsparing som konsekvens af hyperinflationen. Gajdar spillede en vigtig rolle i nedbrydningen af sovjetunionens statslige aktiver og store dele af landets rigdomme, der privatiseredes og blev overdraget til en lille gruppe magtfulde erhvervsledere, senere kendt som de russiske oligarker, for langt mindre end de var værd. Folkeaktieprogrammet sikrede at de få rigmænd blev milliardærer gennem handel på markedet med de store forskelle mellem gamle hjemmemarkedspriser for russiske råvarer og priser på verdensmarkedet. Med gemte milliarder af dollars i schweiziske bankkonti stedet for at investere i den russiske økonomi, blev disse oligarker kaldt "kleptokrater". Som samfundet vendte sig mod rigmændene, harmedes over økonomien og den sociale uro forårsaget af reformerne voksede, blev Gajdar ofte betragtet som ansvarlig af russerne.

Gajdar anså sig selv som økonomisk liberalist og reformator, der indførte økonomisk "chokterapi" i lande som Rusland, Estland, Tjekkiet og Polen.

Jegor Gajdar var premierminister i Rusland fra juni 1992 til december 1992.

Gajdar døde i en alder af 53 i Odintsovo rajon, Moskva oblast, Rusland, tidligt den 16. december 2009 i hans hjem. Gajdar døde af lungeødem, provokeret af iskæmisk hjertesygdom. Han efterlod sig kone, tre sønner og en datter.

Noter

Eksterne henvisninger 

Ruslands premierministre
Politikere fra Rusland
Personer fra Moskva
Økonomer
Landsforeningen Bedre Psykiatri

BEDRE PSYKIATRI – Landsforeningen for pårørende er en interesseorganisation for pårørende til psykiske syge. Med pårørende forstår foreningen alle, der kender én der har psykiske problemer. Det kan være som forældre, børn, venner, kollegaer eller andet. Foreningen arbejder med en formuleret mission, der hedder ”Vi hjælper dig, så du kan hjælpe dine.”

Foreningen blev stiftet i 1992. I forbindelse med kommunalreformen i 2007 blev foreningens lokalafdelinger ændret fra en amtslig struktur til en kommunal struktur, og Bedre Psykiatri tæller nu godt 50 aktive lokalforeninger.

Bedre Psykiatri samarbejder med en række andre foreninger indenfor pårørende- og psykiatriområdet og er medlem af forskellige nationale og internationale netværk og paraplyorganisationer, bl.a. Det Sociale Netværk og Eufami.

Eksterne henvisninger 
Bedre Psykiatri's hjemmeside
Publikationer fra Bedre Psykiatri 

Etableret i 1992
Foreninger fra Danmark
Psykiatri
Patientforeninger
Ptolemaios 1. af Ægypten

Ptolemaios 1. Soter (ca. 367-283/2 f.Kr.), også kendt som Ptolemaios Lagidae, var søn af Arsinoe og den makedonske adelsmand Lagus. Han kaldes, allerede fra barnsben af, for en tæt ven af Alexander den Store (visse kilder hævder endog, at han var hans halvbror). Men da han er nogle år ældre, kan han også have været en form for rådgiver. Som voksen bliver han en af Alexander den Stores vigtigste generaler og i 330 f. Kr., udpeges han til én af de syv livvagter for kongen. Han gifter sig ved massebrylluppet i Susa 324 f.Kr. med den persiske prinsesse Artakama, efter rådgivning fra Alexander.

Da Alexander den Store dør i 323 f.Kr. efterfølger Ptolemaios 1. ham som satrap, en form for guvernør i Egypten. Han bliver dermed den første regent i det ptolemaiske dynasti. I de efterfølgende år udkæmper Ptolemaios 1. utallige kampe mod andre af Alexander den Stores generaler. Han besætter Syrien ikke mindre end fire gange, indgår alliancer på kryds og tværs og er i flere omgange i krig om Cypern. I alt ligger han i krig i mere end 40 år.

Han får i alt seks børn og gifter sig flere gange. Det vides ikke præcis hvor mange gange han indgår ægteskab, da nogle af hans hustruer er nævnt en enkelt gang, for derefter at ”falde ud” af historien. Men han kan, have haft op til fire koner.
Først i 305 f. Kr. tager han titel som konge af Egypten og vinder desuden samme år tilnavnet Soter (frelseren), da han sender en større assistance til Rhodos, der er belejret af Demetrios Poliorketes.

Én af Ptolemaios 1. største bedrifter var skabelsen af det berømte universitet Mouseion og det tilknyttede bibliotek i Alexandria, hvor han efter sigende samlede al datidens viden. Begge institutioner blev først fuldt udviklet under hans søn Ptolemaios 2., der inviterede datidens lærde til at komme og undervise i Alexandria. Alligevel må Ptolemaios 1. siges at være en stor støtte for byens intellektuelle miljø. Han var desuden en ivrig brevskriver og skattede denne udveksling højt. Ydermere skrev han en biografi om Alexander den Store, der siges at have været fuldstændig objektiv. Det kan dog tænkes, han har overvurderet sin egen rolle, desværre er det umuligt at vurdere, da bogen i dag er gået tabt. Ptolemaios 1. dør 283 f.Kr. i en alder af 84 år og efterfølges på tronen af sin søn Ptolemaios 2. der i et par år var havde været sin fars medregent.

Kilder/referencer 

Regenter af Egypten
Graeme Souness

Graeme Souness (født 6. maj 1953 i Edinburgh) er en tidligere professionel fodboldspiller og fodboldtræner.

Som aktiv spiller er han bedst kendt for sin tid som anfører for Liverpool FC's succesfulde hold i begyndelsen af 1980'erne. Han opnåede 359 kampe for Liverpool i perioden 1978-84, i hvilken periode han var med til at vinde 5 engelske mesterskaber og 3 Ligacup-titler. Souness vandt med Liverpool tillige Den Europæiske Mesterholdsturnering 3 gange. Souness spillede en stor del af tiden som anfører for holdet og fik tilnavnet "The Emperor of Anfield". Souness skiftede i 1984 til den italienske klub Sampdoria og to år senere til skotske Rangers F.C. som spillende træner.

Efter opholdet i Rangers indstillede Souness karrieren som aktiv spiller og blev herefter træner for klubberne Liverpool FC, Benfica, Galatasaray, Blackburn Rovers og Newcastle United.

Souness blev i 2004 optaget i Scottish Football Hall of Fame og i 2007 i English Football Hall of Fame.

Eksterne links 
 Graeme Souness på liverpoolfc.tv

Fodboldspillere fra Skotland
Fodboldspillere fra Liverpool F.C.
Fodboldspillere fra Rangers F.C.
Fodboldtrænere fra Liverpool F.C.
Medlemmer af Scottish Football Hall of Fame
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Jenny Oldfield

Jenny Oldfield er en engelsk børne- og ungdomsbogs forfatter, som er født i Harrogate, England og for nuværende, 2009, bosiddende i Yorkshire, England.

Oldfield skriver under forskellige pseudonymer, blandt andet Jasmine Oliver, Donna King, Kate Fielding, Kate Pennington og Lucy Daniels.

Oldfields første roman oversat til dansk er bogen Hvem tager sig af mig?

Bibliografi 
Følgende bøger er skrevet under navnet Jenny Oldfield.

Dansk 
 Hvem tager sig af mig?, 1994 
 Forlænget spilletid, 2000 
 Offside, 2002 
 Lysende Stjerne, 2007 
 Sølvtåge, 2007 
 Stjerner i øjnene, 2007 
 Sommerskygger, 2007 
 Morgengry, 2007 
 Blå sommer, 2007 
 Sølvmåne, 2007 
 Midnatssne, 2007 
 Nordstjerne, 2008 
 Tåge fra havet, 2008

Ekstern henvisning 
 Jenny Oldfields hjemmeside 

Børnebogsforfattere fra Storbritannien
City Syd

City Syd er et stort handelsområde i den sydligste del af Aalborgbydelen Skalborg. Der er i dag over 100 butikker i området, som startede sin udbygning i begyndelsen af 1970erne. I området findes der bl.a. Bilka, Bauhaus, Elgiganten, Harald Nyborg, Fætter BR og IKEA.

Den største koncentration af butikker findes i Aalborg Storcenter med 65 butikker. Et butikscenter 'Shoppen' der er indviet i 2009 har 20 butikker.

Liste over butikscentre i City Syd 
Listen er ufuldstændig, årstal for indvielse er angivet i parentes.

Aalborg Storcenter (1996)
Shoppen (2009)

Liste over varehuse i City Syd 
Listen er ufuldstændig, årstal for indvielse er angivet i parentes.

Bauhaus
Bilka (1972)
Biltema
Elgiganten
Harald Nyborg
Fætter BR
IKEA (2010)
Skousen
Jem & fix

IDEmøbler
Plantorama
JYSK

Skalborg
Detailhandel